b"\n_START_ARTICLE_\nCarl Barks' Samlede V\xc3\xa6rker\n_START_PARAGRAPH_\nCarl Barks' Samlede V\xc3\xa6rker er en serie luksusb\xc3\xb8ger fra Egmonts nordeurop\xc3\xa6iske afdelinger i Danmark, Norge, Sverige og Tyskland samt tilsvarende udgaver fra Disneys finske og spanske licenshavere._NEWLINE_Serien samler alle Carl Barks' tegneserier og omslag skrevet og/eller tegnet for Disney, omkring 500 historier p\xc3\xa5 omkring 6 500 sider foruden 1 500 sider artikler om Barks kunstnerkarriere, skrevet af Geoffrey Blum. Serien blev kun solgt i abonnement og i begr\xc3\xa6nset antal._NEWLINE_Serien best\xc3\xa5r af 30 bind samlet i ti kassetter. I Norge fortsatte serien med Barks' andet arbejde end Disney-tegneserier (vittighedstegninger, ikke-Disney-tegneserier, tegnefilmsskitser og malerier) samlet i fire tilsvarende luksusbind sammen med to oversigtsb\xc3\xb8ger om Barks arbejde. De sidste fire af disse seks bind udkom ogs\xc3\xa5 p\xc3\xa5 svensk._NEWLINE_Den spanske udgave adskiller sig fra de nordeurop\xc3\xa6iske ved at v\xc3\xa6re i mindre format, ved at indeholde artikler af Alfons Molin\xc3\xa9 i stedet for Blum, og ved at blive solgt enkeltvis uden begr\xc3\xa6nsning. Serien stoppede efter 4 bind.\n_START_SECTION_\nUdgaver\n_START_PARAGRAPH_\nDanmark: Carl Barks' Samlede V\xc3\xa6rker, 1800 nummererede eksemplarer_NEWLINE_ Finland: Carl Barksin kootut, 3200 nummererede eksemplarer_NEWLINE_ Norge: Carl Barks Samlede Verk, 2500 nummererede eksemplarer_NEWLINE_ Sverige: Carl Barks Samlade Verk, 2000 nummererede eksemplarer_NEWLINE_ Tyskland: Carl Barks Collection, 3333 nummererede eksemplarer_NEWLINE_ Spanien: Biblioteca Carl Barks"